钦定古今图书集成/理学汇编/文学典/第084卷 > 刘元高
## 钦定古今图书集成/理学汇编/文学典/第084卷 > 刘元高

按《江西通志》：“元高字仲山，应龙长子。生有异质，既长，
长身山立，每与姚勉、胡仲云论天下事，辄慷慨激烈，
时号高安三俊。”登淳祐进士，初授迪功郎、柳县簿，断
事如破竹，当道曾致之幕下。赵葵、马光祖宣抚荆淮，
元高从事独劳。咸淳乙丑，以李伯玉荐，除知宁都县。
未几，更候官。县多豪贵，元高一绳以法，复以洪天锡
荐，为御史，卒。元高善为文，以理致为先，繁简必当。所
著有《汉史意抄》《书史续抄》《贵华录》《三刘家集》《山居稿》。